# Dubioza Kolektiv

Dubioza Kolektiv és una banda de música hip-hop, reggae, dub, rock i folklore bosniana de lletres crítiques. Es fundà a Bòsnia i Hercegovina l'any 2003 per Adis Zvekić i Almir Hasanbegović, Brano Jakubović i Vedran Mujagić; i avui és reconeguda internacionalment per la llarga trajectòria de compromís social i amb la cultura local que transmeten les seves lletres i estil musical.

## Història

Els orígens musicals dels fundadors se situen als soterranis que servien com a refugi durant la guerra de Bòsnia. Prèviament formaven part de les bandes bosnianes de la postguerra Gluho doba against Def Age de la ciutat de Zenica i la banda de Sarajevo anomenada Ornamenti. A més, és un projecte musical al qual s'han sumat nombrosos artistes bosnians de manera esporàdica com Alan Hajduk (2004- 2005) i Adisa Zvekic (2004-2008) com a cantants, Emir Alic (2004-2007) i Orhan Maslo (2006-2011) amb la percussió i Armin Bušatlić amb la guitarra. Més tard, han comptat amb la col·laboració del bateria Senad Šuta i l'enginyer de so Dragan Jakubović, els quals encara en formen part.
Van entrar al panorama musical l'any 2004 amb el seu primer EP Open Wide i l'àlbum d'estudi que portava el seu nom, Dubioza Kolektiv. No va ser, però, fins a les eleccions generals de Bòsnia de l'any 2006 (tutelades per la missió de pau de les Nacions Unides enmig d'un clima de tensió) que van esdevenir un referent en les protestes socials bosnianes, quan van donar suport al moviment civil Dosta! organitzant un concert de protesta multitudinari. Aquest lideratge social es va confirmar amb la publicació del seu quart àlbum, Firma Ilegal (2008)', enfront del Parlament Bosnià com a protesta en contra de la corrupció del govern i el suport sistemàtic que en rebia dels mitjans nacionals de comunicació de masses; d'aquest disc destaquen les cançons Blam i Oni Dolaze. Finalment, el seu involucrament habitual en les protestes de caràcter polític, una constant discografia de qualitat, la composició de bastantes cançons en anglès, i el lideratge d'una xarxa de concerts a tot el país que van tenir lloc el dia de les eleccions generals de 2010 com a campanya per atraure la participació dels joves en aquests comicis; van catapultar el reconeixement internacional en mitjans com Time Magazine o BBC.

## Estil

L'estil de la banda bosniana no atén a una única classificació, ja que els diversos gèneres musicals en què s'adscriuen depenen dels ritmes, lletres i instruments presents en cada cançó o àlbum. Així doncs, inicialment partí d'un estil més electrònic i reggae, per endinsar-se més tard en sons del rock, del hip-hop i l'ska, sempre atenent a lletres amb missatges d'alt contingut social i polític crític; amb melodies instrumentals i de veu pròpies de la música balcànica. Tot i això, recentment aquesta influència Balcànica ha adquirit encara més protagonisme com per exemple als àlbums Wild, Wild, East o Apsurdistan.
Els instruments presents en la banda són la guitarra elèctrica, el baix elèctric, saxofon, bateria, taula de mescles i samples, i veus.

## Llegat

Les contribucions de la banda bosniana han estat nombroses. Per una banda, han introduït influències balcàniques en els diversos gèneres que aplega com el rock, l'ska i el reggae.

### Compromís social

Per una altra banda, són coneguts per la vinculació als moviments socials i de protesta a Bòsnia i Hercegovina (vegeu història) donant veu a les problemàtiques de la societat bosniana, d'igual manera que han contribuït a reivindicar a la resta del món la vida i cultura dels Balcans més enllà dels abusius estereotips mediàtics. La seva gran acceptació a escala estatal i internacional també es deu als temes de les seves cançons compromeses amb la pau, entesa i tolerància així com extremes crítiques al nacionalisme i a la injustícia a través de contundents lletres tant en anglès com en serbobosnià recolzades pel que ells anomenen l'autoritat de l'experiència directa.

### Seguidors i suports

Actualment tenen més de 114.000 seguidors en el seu canal de Youtube amb vídeos que superen els 13 milions de visualitzacions, i els segueixen més de 39.000 simpatitzants en el portal espanyol de la xarxa social musical Lastfm. En el present any de 2015, acaben de publicar el seu segon EP, Happy Machine, amb el qual han augmentat la seva popularitat. En aquest recopilatori dediquen la cançó Freemp3 (The Pirat Bay Song) en solidaritat als responsables del cercador web The Pirate Bay empresonats per la justícia danesa i sueca; als quals rendeixen tribut en el seu videoclip oficial. A més en aquest EP destaca la col·laboració de la banda catalana La Pegatina en el tema Hay Libertad.

## Premis i participacions importants

La banda ha tocat als festivals de música:
* Nilüfer Müzik Festivali, Turquia (2015)
* Glastonbury, Anglaterra (2015)
* Viñarock, Espanya (2015)
* Festival Le Chien à Plumes, França (2014)
* Sziget Festival, Hongria (2005, 2012, 2013)
* Soča Reggae Riversplash festival, Eslovènia (2005)
* Exit Festival Sèrbia (2005, 2009, 2013)
* Eurosonic Festival, Holanda (2005)
* INmusic Festival, Croàcia (2010, 2011)
* Topvar Rock Festival, Eslovàquia (2005, 2006)
* Barevná planeta festival, República Txeca (2005)
* Rototom Festival, Espanya (2006)
* Colors of Ostrava Festival, República Txeca (2006)
* Green Valley Festival, Àustria (2006)
* Fête de l'Humanité, França (2006)
* Barbakan festival, Eslovàquia (2007)
* Taksirat Festival, Macedònia (2007, 2010, 2013)
* D Festival, Macedònia (2013)
* Beer Festival Prilep, Macedònia (2009)
* Pohoda festival, Eslovàquia (2010)
* Vrbovské Vetry, Eslovàquia (2011)
* Hıdrellez Parkorman 2012, Turquia (2012)
* Festival du Bout du Monde, França (2012)
* Bucovina Rock Castle, Rumania (2012, 2015)
* Festival Terre de Couleurs, França (2012)
* Fête de la Bohème, França (2012)
* Przystanek Woodstock, Polònia (2012)
* Festival Músicas do Mundo, Portugal (2012, 2013)
* Sabotage Festival, Rumania (2013)
* Rock al Parque, Bogotá, Colòmbia (2013)
* Roskilde Festival, Dinamarca (2013)
* Pohoda festival, Eslovàquia (2013)
* Demofest, Bòsnia i Hercegovina (2013)
* Belgrade Beer Festival, Sèrbia (2011, 2013)
* Lowlands, Holanda (2013)
* Festival of youth of SYRIZA, Grècia (2013)
* Paaspop, Holanda (2014)
* Castañazo Rock, Galícia (2014)
* Musicalarue, les landes, França (2014)
* Festival Esperanzah, El Prat de Llobregat, Catalunya (2015)

## Discografia
### Àlbums d'estudi

* Dubioza kolektiv (2004)
* Dubnamite (2006)
* Nepopularni Singlovi (2007)
* Firma Ilegal (2008)
* 5 do 12 (2010)
* Wild Wild East (2011)
* Apsurdistan (2013)
* Happy Machine (2016)

### EP

* Open Wide (EP) (2004)
* Happy Machine (EP) (2014)

### Vídeos

* Bring the System Down (2004)
* Be Highirly (2004)
* Bosnian Rastafaria (2005)
* Ovo je zatvor (2005)
* Receive (Live) (2006)
* Wasted Time (2006)
* Triple Head Monster (2007)
* Svi u štrajk (2007)
* Šuti i trpi (2008)
* Walter (2010)
* Kokuz (2010)
* Making Money (2011)
* Kažu (2013)
* U.S.A. (2013)
* No Escape (from Balkan) (2014)
* Free.mp3 (The Pirate Bay Song) (2015)

## Fonts

* Biografia en el Portal oficial de Dubioza Kolektiv. http://www.dubioza.org
* Estadístiques de reproducció de la xarxa social Lastfm.es
* Estadístiques de reproducció de Youtube

## Enllaços externs

* http://www.dubioza.org

## Referències

* ↑ Pàgina oficial de Dubioza Kolektiv
* ↑ «Canal oficial de Youtube». [Consulta: 15 desembre 2015].